b'\n_START_ARTICLE_\nBoris Zidari\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nLeta 1946 je doktoriral na ljubljanski PF. Med vojno ga je fa\xc5\xa1isti\xc4\x8dna policija zaradi sodelovanja z OF aretirala. Na 2. tr\xc5\xbea\xc5\xa1kem procesu decembra 1941 je bil obsojen na 6 let zapora. Po kapitulaciji Italije je bil decembra 1943 izpu\xc5\xa1\xc4\x8den iz zapora, ter po ve\xc4\x8dmese\xc4\x8dnem delu v ilegali ponovno aretiran in poslan v koncentracijsko tabori\xc5\xa1\xc4\x8de Buchenwald. Po vojni je deloval v gospodarskih in zunanjetrgovinskih organizacijah, od tega 24 let v Gospodarski zbornici Jugoslavije (vodja gospodarskih predstavni\xc5\xa1tev v Mehiki, \xc5\xa0paniji in Trstu) ter GZS. Kot podpredsednik GZS (1974-1981) se je ukvarjal zlasti z de\xc5\xbeelami v razvoju in obmejnimi gospodarskimi stiki.'